Document ID: 32006R0796

KOMISIJAS REGULA (EK) Nr. 796/2006
(2006. gada 29. maijs),
ar ko pārtrauc sviesta iepirkšanu par 90 % no intervences cenas un atklāj iepirkšanu konkursa kārtībā laika posmam, kas beidzas 2006. gada 31. augustā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 10. pantu,
tā kā:
(1)
Ar Komisijas Regulu (EK) Nr. 343/2006 (2) ir atklāta sviesta iepirkšana dažās dalībvalstīs par 90 % no intervences cenas laika posmam no 2006. gada 1. marta līdz 31. augustam.
(2)
Regulas (EK) Nr. 1255/1999 6. panta 1. punkta otrajā daļā ir noteikts, ka Komisija var pārtraukt sviesta iepirkšanu par 90 % no intervences cenas, ja intervencei piedāvātie daudzumi laika posmā no 2006. gada 1. marta līdz 31. augustam pārsniedz 50 000 tonnas.
(3)
Tā kā 50 000 tonnu slieksnis ir sasniegts, sviesta iepirkšana par nemainīgu cenu ir jāpārtrauc. Tādēļ jāatceļ Regula (EK) Nr. 343/2006.
(4)
Lai turpinātu atbalstīt sviesta tirgu, sviesta iepirkšanu jāatļauj veikt pastāvīga konkursa kārtībā atbilstīgi Regulas (EK) Nr. 1255/1999 6. panta 1. punkta trešajai daļai tajās dalībvalstīs, kurās sviesta tirgus cena ir zemāka par 92 % no intervences cenas.
(5)
Komisijas 1999. gada 16. decembra Regulā (EK) Nr. 2771/1999, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz intervenci sviesta un krējuma tirgū (3), ir paredzēti noteikumi, kas jāievēro, ja Komisija nolemj, ka iepirkšana veicama pastāvīga konkursa kārtībā.
(6)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Kopienā saskaņā ar Regulas (EK) Nr. 1255/1999 6. panta 1. punkta otro daļu pārtrauc ar Regulu (EK) Nr. 343/2006 atklāto sviesta iepirkšanu par 90 % no intervences cenas.
Atceļ Regulu (EK) Nr. 343/2006.
2. pants
1. Ar šo atklāj Regulas (EK) Nr. 1255/1999 6. panta 1. punkta trešajā daļā paredzēto sviesta iepirkšanu konkursa kārtībā atbilstīgi Regulas (EK) Nr. 2771/1999 3.a iedaļā noteiktajiem nosacījumiem laika posmam no 2006. gada 30. maija līdz 31. augustam šādās dalībvalstīs:
-
Beļģijā,
-
Čehijā,
-
Vācijā,
-
Igaunijā,
-
Spānijā,
-
Francijā,
-
Īrijā,
-
Itālijā,
-
Latvijā,
-
Luksemburgā,
-
Nīderlandē,
-
Polijā,
-
Portugālē,
-
Somijā,
-
Zviedrijā,
-
Apvienotajā Karalistē.
2. Lai izpildītu Regulas (EK) Nr. 1255/1999 6. panta 1. punkta trešajā un ceturtajā daļā noteikto, Komisija var veikt grozījumus 1. punktā norādītajā sarakstā, pamatojoties uz tirgus cenām divu secīgu nedēļu laikā.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 29. maijā

Labels: 2
3
17
18